**DODATOK Č. ......**

**K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU**

**č. ........................................ zo dňa ............................**

**(ďalej len „dodatok“)**

uzavretý medzi:

**Poskytovateľom**

názov: Ministerstvo investícií, regionálneho rozvoja a informatizácie Slovenskej republiky

sídlo: Štefánikova 15, 811 05 Bratislava, Slovenská republika

IČO: 50349287

DIČ: 2120287004

konajúci: Veronika Remišová, podpredsedníčka vlády a ministerka investícií, regionálneho rozvoja a informatizácie SR

v zastúpení

názov: Ministerstvo zdravotníctva Slovenskej republiky

sídlo: Limbová 2, 837 52 Bratislava, Slovenská republika

IČO: 00165565

konajúci: Vladimír Lengvarský, minister zdravotníctva SR

na základe splnomocnenia obsiahnutého v zmluve o vykonávaní časti úloh riadiaceho orgánu sprostredkovateľským orgánom č. 527/2015-961/MPRV SR zo dňa 13.11.2015 v znení neskorších dodatkov.

(ďalej len „**poskytovateľ**“)

a

**Prijímateľom**

názov: ......................

sídlo: ......................

IČO: ......................

zapísaný v: ......................

konajúci: ......................

IČ DPH: ......................

poštová adresa1:

(ďalej len „**prijímateľ**“)

(poskytovateľ a prijímateľ sa pre účely tohto dodatku zmluvy označujú ďalej spoločne aj ako „**zmluvné strany**“ alebo jednotlivo „**zmluvná strana**“)

1. **ÚVODNÉ USTANOVENIE**
   1. Zmluvné strany uzatvorili dňa .................. Zmluvu o poskytnutí nenávratného finančného príspevku č. ................................ (ďalej len „zmluva“ alebo „zmluva o poskytnutí NFP“), ktorej predmetom bola úprava zmluvných podmienok, práv a povinností medzi poskytovateľom a prijímateľom pri poskytnutí nenávratného finančného príspevku (ďalej len „NFP“) zo strany poskytovateľa prijímateľovi na realizáciu aktivít projektu, ktorý je predmetom schválenej žiadosti o NFP v rámci zabezpečenia ......................................
   2. Na základe dohody zmluvných strán sa zmluva o poskytnutí NFP mení, a to spôsobom a v rozsahu v zmysle článku 2 tohto dodatku.
2. **PREDMET DODATKU**
   1. Zmluva o poskytnutí NFP uzatvorená medzi prijímateľom a poskytovateľom sa v zmysle tohto dodatku mení nasledovne:
      1. Na strane poskytovateľa v zastúpení Ministerstvom zdravotníctva Slovenskej republiky sa zmenil konajúci. Novým konajúcim za Ministerstvo zdravotníctva Slovenskej republiky je „*Vladimír Lengvarský, minister zdravotníctva SR“*.
      2. Mení sa článok 1. ÚVODNÉ USTANOVENIA odsek 1.3 písmeno (b) bod (iii) zmluvy tak, že sa ruší a nahrádza novým, ktorý znie:

*„iba ako osoby zahŕňajú fyzické aj právnické osoby a naopak;“*

* + 1. Mení sa článok 1. ÚVODNÉ USTANOVENIA odsek 1.3 písmeno (c) zmluvy tak, že sa ruší a nahrádza novým, ktorý znie:

*„akýkoľvek odkaz na právne predpisy alebo právne akty EÚ, právne predpisy SR alebo právne dokumenty, vrátane Systému riadenia EŠIF, odkazuje aj na akúkoľvek ich zmenu, t. j. použije sa vždy v platnom znení, okrem prípadu, ak z právnych predpisov alebo aktov EÚ alebo z právnych predpisov SR vyplýva povinnosť uplatňovania ich ustanovení v znení platnom v určitom čase, napríklad v prípade štátnej pomoci/pomoci de minimis ku dňu poskytnutia pomoci;“*

* + 1. Mení sa článok 1. ÚVODNÉ USTANOVENIA odsek 1.4 zmluvy tak, že sa v prvej vete ustanovenia za slová *„V nadväznosti na“* vkladá slovo *„ustanovenia“.*
    2. Mení sa článok 3. VÝDAVKY PROJEKTU A NFP odsek 3.1 zmluvy tak, že sa ruší a nahrádza novým, ktorý znie:

*Poskytovateľ a prijímateľ sa dohodli na nasledujúcom:*

1. *maximálna výška celkových oprávnených výdavkov pre projekt generujúci príjem na realizáciu aktivít projektu predstavuje ............ eur (slovom ............... eur),*
2. *celkové oprávnené výdavky na realizáciu aktivít projektu predstavujú sumu .............. eur (slovom: ....................eur),*
3. *poskytovateľ poskytne prijímateľovi NFP maximálne do výšky ............ eur (slovom: ..................................... eur), čo predstavuje ..... % (slovom: ............... percent) z  celkových oprávnených výdavkov pre projekty generujúce príjem na realizáciu aktivít projektu podľa odseku 3.1. písmeno a) tohto článku zmluvy,*
4. *prijímateľ vyhlasuje, že:*
5. *má zabezpečené zdroje financovania projektu vo výške ...... % (slovom: ............. percent), čo predstavuje sumu .... eur (slovom: ..... eur) z  celkových oprávnených výdavkov pre projekty generujúce príjem na realizáciu aktivít projektu podľa odseku 3.1 písmeno a) tohto článku zmluvy,*
6. *zabezpečí zdroje financovania na vysporiadanie finančných vzťahov s poskytovateľom v súvislosti s vytvorením čistých príjmov počas realizácie projektu podľa článku 65 odsek 8 všeobecného nariadenia a*
7. *zabezpečí zdroje financovania na úhradu všetkých neoprávnených výdavkov na realizáciu aktivít projektu, ktoré vzniknú v priebehu realizácie aktivít projektu a budú nevyhnutné na dosiahnutie cieľa projektu v zmysle zmluvy o poskytnutí NFP.*
   * 1. Mení sa článok 3. VÝDAVKY PROJEKTU A NFP odsek 3.2 zmluvy tak, že sa ruší a nahrádza novým, ktorý znie:

„*Maximálna výška NFP uvedená v odseku 3.1 písmeno c) tohto článku zmluvy nesmie byť prekročená. Výnimkou je, ak k prekročeniu dôjde z technických dôvodov na strane poskytovateľa, v dôsledku ktorých môže byť odchýlka vo výške NFP maximálne 0,01% z maximálnej výšky NFP uvedenej v odseku 3.1 písmeno c) tohto článku. Prijímateľ súčasne berie na vedomie, že výška NFP na úhradu časti oprávnených výdavkov, ktorá bude skutočne uhradená prijímateľovi závisí od výsledkov prijímateľom vykonaného obstarávania služieb, tovarov a stavebných prác a z neho vyplývajúcej úpravy rozpočtu projektu, od posúdenia výšky jednotlivých výdavkov s ohľadom na pravidlá posudzovania hospodárnosti, efektívnosti, účelnosti a účinnosti výdavkov, ako aj od splnenia ostatných podmienok uvedených v zmluve o poskytnutí NFP, vrátane podmienok oprávnenosti výdavkov podľa článku 14 VZP.“*

* + 1. Mení sa článok 4. KOMUNIKÁCIA ZMLUVNÝCH STRÁN A DORUČOVANIE tak, že sa ruší a nahrádza novým, ktorý znie:

*„4.1 Zmluvné strany sa dohodli, že ich komunikácia súvisiaca so zmluvou o poskytnutí NFP si pre svoju záväznosť vyžaduje písomnú formu, v rámci ktorej sú zmluvné strany povinné uvádzať ITMS2014+ kód projektu a názov projektu podľa článku 2 odsek 2.1 zmluvy. Zmluvné strany sa zaväzujú, že budú prioritne využívať elektronickú formu písomnej komunikácie. V nevyhnutných prípadoch (napr. z dôvodov technických alebo prevádzkových obmedzení) môžu zmluvné strany využiť listinnú formu písomnej komunikácie. Zmluvné strany budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví zmluvy o poskytnutí NFP, ak nedošlo k oznámeniu zmeny adresy spôsobom v súlade s článkom 6 zmluvy. Zmluvné strany sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok alebo obyčajného doručovania poštou. Zmluvné strany si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie poskytovateľovi je možné výlučne v úradných hodinách podateľne poskytovateľa zverejnených verejne prístupným spôsobom.*

* 1. *Pod elektronickou podobou komunikácie v zmysle odseku 4.1 tohto článku sa rozumie najmä bežná komunikácia prostredníctvom ITMS2014+ (netýka sa elektronického podania v ITMS2014+, ktoré je považované za podanie prostredníctvom Ústredného portálu verejnej správy), v ostatných prípadoch komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (pričom zo strany poskytovateľa nejde o výkon verejnej moci, iba o využívanie existujúcich technických prostriedkov vhodných na komunikáciu). Písomnosť alebo zásielka doručovaná prostredníctvom evidencie Komunikácia v ITMS2014+ bude považovaná za doručenú momentom odoslania v ITMS2014+ Zmluvnou stranou.*
  2. *V prípade oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia zmluvnej strane do elektronickej schránky prostredníctvom Ústredného portálu verejnej správy podľa odseku 4.2 tohto článku zmluvy považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel.*
  3. *Písomnosť zasielaná druhej zmluvnej strane v písomnej forme v listinnej podobe podľa zmluvy o poskytnutí NFP s výnimkou návrhu čiastkovej správy z kontroly/návrhu správy z kontroly podľa článku 12 odsek 2 VZP, sa považuje pre účely zmluvy o poskytnutí NFP za doručenú, ak dôjde do dispozície druhej zmluvnej strany na adrese uvedenej v záhlaví zmluvy o poskytnutí NFP, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:*

1. *uplynutiu úložnej (odbernej) lehoty písomnosti zasielanej poštou druhou zmluvnou stranou, ak nedôjde k jej vráteniu podľa písm. c),*
2. *odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,*
3. *vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).*
   1. *Návrh čiastkovej správy z kontroly/návrh správy z kontroly v zmysle článku 12 odsek 2 VZP zasielaný v písomnej forme v listinnej podobe sa považuje pre účely zmluvy o poskytnutí NFP za doručený dňom jeho prevzatia prijímateľom. Návrh čiastkovej správy z kontroly/návrh správy z kontroly v zmysle článku 12 odsek 2 VZP sa považuje pre účely zmluvy o poskytnutí NFP za doručený aj v prípade, ak ho prijímateľ odmietne prevziať, a to dňom odmietnutia jeho prevzatia. Ak návrh čiastkovej správy z kontroly/návrh správy kontroly nemožno doručiť na adresu prijímateľa uvedenú v záhlaví podľa odseku 4.1 tohto článku, prípadne ak došlo k oznámeniu zmeny adresy v súlade s článkom 6 zmluvy, na takto oznámenú adresu, považujú sa tieto návrhy za doručené dňom vrátenia nedoručeného návrhu čiastkovej správy alebo návrhu správy poskytovateľovi, aj keď sa o tom prijímateľ nedozvedel (fikcia doručenia). Návrh čiastkovej správy z kontroly/návrh správy z kontroly v zmysle článku 12 odsek 2 VZP zasielaný v elektronickej podobe prostredníctvom Ústredného portálu verejnej správy podľa odseku 4.2 tohto článku zmluvy sa považuje za doručený najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky prijímateľa, a to aj vtedy, ak sa prijímateľ o tom nedozvedel.*
   2. *V prípade doručovania správy o zistenej nezrovnalosti prijímateľovi prostredníctvom ITMS2014+, sa bude táto považovať za doručenú momentom zverejnenia nezrovnalosti vo verejnej časti ITMS2014+.*
   3. *Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii, prístupná na e-mailovom serveri slúžiacom na prijímanie elektronickej pošty zmluvnej strany, ktorá je adresátom, teda momentom, kedy zmluvnej strane, ktorá je odosielateľom príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, ako vyplýva z písmena c) tohto odseku, zmluvné strany výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy zmluvnou stranou, ak táto zmluvná strana nedostala automatickú informáciu o nedoručení elektronickej správy alebo momentom, ktorým sa za doručenú považuje zásielka doručovaná v listinnej podobe podľa tejto zmluvy pokiaľ sa ju poskytovateľ pokúsi doručiť aj v listinnej podobe. Za účelom realizácie doručovania prostredníctvom e-mailu, zmluvné strany sa zaväzujú:*
4. *vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať, a ich aktualizáciu, pričom nesplnenie tejto povinnosti bude zaťažovať tú zmluvnú stranu, ktorá oznámenie aktuálnych údajov nevykonala aj v tom zmysle, že zásielka doručená na neaktuálnu e-mailovú adresu sa bude považovať na účely tejto zmluvy o poskytnutí NFP za riadne doručenú,*
5. *vzájomne si písomne oznámiť všetky údaje, ktoré budú potrebné pre tento spôsob doručovania,*
6. *zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, zmluvná strana, ktorá má tento technický problém, jeho existenciu oznámi druhej zmluvnej strane, v dôsledku čoho sa na ňu bude aplikovať výnimka z pravidla o momente doručenia uvedená za bodkočiarkou v základnom texte tohto odseku 4.7.*
   1. *Prijímateľ je zodpovedný za riadne označenie poštovej schránky na účely písomnej komunikácie Zmluvných strán.*
   2. *Zmluvné strany sa zaväzujú, že vzájomná komunikácia bude prebiehať v slovenskom jazyku. Všetka dokumentácia predkladaná prijímateľom v súvislosti so zmluvou o poskytnutí NFP a/alebo s projektom bude predkladaná v slovenskom jazyku a v prípade, ak bola vyhotovená v inom ako slovenskom jazyku, pre jej použitie pre účely projektu a/alebo zmluvy o poskytnutí NFP je potrebný úradný preklad do slovenského jazyka. Ak to poskytovateľ výslovne nevylúči vo výzve alebo v právnom dokumente, môže byť predkladaná aj v českom jazyku bez potreby úradného prekladu. Poskytovateľ môže vo výzve alebo v právnom dokumente umožniť predkladať uvedenú dokumentáciu aj v inom jazyku bez potreby úradného prekladu do slovenského jazyka.*
   3. *Zmluvné strany sa dohodli, že doručenie/predloženie správy, resp. dokumentácie k projektu uvedenej v článku 4 VZP je možné vykonať:*
7. *vyplnením formulára a jeho odoslaním prostredníctvom ITMS2014+, bez podpisu štatutárneho orgánu prijímateľa alebo splnomocnenej osoby v prípade, ak formulár v ITMS2014+ odošle štatutárny orgán prijímateľa alebo splnomocnená osoba a súčasne je to v súlade so zmluvou o NFP. V tomto prípade prijímateľ potvrdzuje správnosť údajov v predkladanej správe, resp. dokumentácie k projektu jej odoslaním; alebo*
8. *vyplnením formulára a jeho odoslaním prostredníctvom ITMS2014+ a zároveň odoslaním skenu podpísanej predkladanej správy, resp. dokumentácie k projektu prostredníctvom evidencie Komunikácia v ITMS2014+ (bez potreby predloženia písomnej verzie predkladanej správy, resp. dokumentácie k projektu).“*
   * 1. Mení sa článok 5. OSOBITNÉ DOJEDNANIA odsek 5.2 písmeno b) zmluvy tak, že sa ruší a nahrádza novým, ktorý znie:

*„Zrealizovanie VO podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako "zákon o VO") alebo obstarávania tovarov, služieb a stavebných prác podľa podmienok určených poskytovateľom a stanovených v právnych dokumentoch v prípadoch, ak sa na obstarávanie tovarov, služieb a stavebných prác nevzťahuje zákon o VO, pričom prijímateľ vyslovene súhlasí s tým, že bude postupovať spôsobom stanoveným zákonom o VO, inými uplatniteľnými právnymi predpismi SR/právnymi aktmi EÚ a právnymi dokumentmi.“*

* + 1. Mení sa článok 5. OSOBITNÉ DOJEDNANIA odsek 5.2 písmeno d) zmluvy tak, že sa ruší a nahrádza novým, ktorý znie:

*„Preukázanie disponovania s dostatočnými finančnými prostriedkami na zrealizovanie projektu minimálne vo výške spolufinancovania oprávnených výdavkov projektu a celkových neoprávnených výdavkov projektu podľa podmienok stanovených poskytovateľom v príslušnej výzve a jej prílohách alebo po schválení ŽoNFP v právnych dokumentoch; uvedená podmienka sa v prípade prijímateľov, ktorí sú verejnoprávnymi subjektami preukazuje tým, že výdavky podľa tohto písmena d) sú zahrnuté v rozpočte prijímateľa na aktuálne rozpočtové obdobie a v návrhu rozpočtu na nasledujúce rozpočtové obdobie, ak takýto návrh existuje alebo by mal existovať podľa aplikovateľných právnych predpisov a súčasne bol udelený súhlas s realizáciou aktivít projektu zo strany zriaďovateľa prijímateľa alebo subjektu, na ktorého rozpočet je prijímateľ napojený finančnými vzťahmi.“*

* + 1. Mení sa článok 5. OSOBITNÉ DOJEDNANIA odsek 5.3 zmluvy tak, že sa v prvej vete ustanovenia za slová *„V zmysle“* dopĺňa slovo *„ustanovenia“.*
    2. Do článku 5. OSOBITNÉ DOJEDNANIA sa dopĺňa nový odsek 5.6, ktorý znie:

*„V nadväznosti na článok 3 odsek 3.1 písmeno d) bod (ii) zmluvy je prijímateľ povinný vypracovať a najneskôr spolu so záverečnou žiadosťou o platbu predložiť poskytovateľovi zjednodušenú finančnú analýzu k ukončenému projektu v zmysle postupu uvedeného v príručke pre prijímateľa.“*

* + 1. Mení sa článok 6. ZMENA ZMLUVY odsek 6.2 písmeno d) bod (iv) zmluvy tak, že sa ruší a nahrádza novým, ktorý znie:

*„odchýlky v rozpočte projektu týkajúcej sa oprávnených výdavkov výlučne v prípade, ak ide o zníženie výšky oprávnených výdavkov a takéto zníženie nemá vplyv na dosiahnutie cieľa projektu definovaného v článku 2 odsek 2.2 tejto zmluvy,“*

* + 1. Mení sa článok 6. ZMENA ZMLUVY odsek 6.2 písmeno d) bod (vii) zmluvy tak, že sa ruší a nahrádza novým, ktorý znie:

*„predĺženie doby realizácie hlavných aktivít projektu v rámci maximálnej doby stanovenej výzvou,“*

* + 1. Mení sa článok 6. ZMENA ZMLUVY odsek 6.3 zmluvy tak, že sa za písmeno *„k)“* dopĺňa nové písmeno, ktoré znie:

*„l) predĺženie doby realizácie hlavných aktivít projektu nad rámec maximálnej doby stanovenej výzvou, ak táto doba neprekročí termín stanovený v článku 65 odsek 2 všeobecného nariadenia, t. j. 31. 12. 2023.“*

* + 1. Mení sa článok 6. ZMENA ZMLUVY odsek 6.8 zmluvy tak, že sa ruší a nahrádza novým, ktorý znie:

*“Zmluvné strany sa dohodli, že pri predlžovaní doby realizácie hlavných aktivít projektu (zmeny podľa odseku 6.2 písmeno d) bod (vii) tohto článku) platia nasledovné pravidlá, čím však nie sú dotknuté ostatné pravidlá vyplývajúce zo zmluvy o poskytnutí NFP týkajúce sa časového aspektu realizácie hlavných aktivít projektu (napríklad pravidlá uvedené v článkoch 8 a 9 VZP):*

*a) individuálne stanovenú dobu realizácie hlavných aktivít projektu, tak ako je špecifikovaná v prílohe č. 2 zmluvy o poskytnutí NFP je možné meniť iba v rámci maximálnej doby realizácie projektu , ktorá je stanovená vo výzve. V tomto prípade ide o menej významnú zmenu a je možné ju realizovať na základe oznámenia o zmene zo strany prijímateľa.*

*Ak to výzva umožňuje, je možné predĺžiť dobu realizácie hlavných aktivít projektu aj nad rámec výzvou stanovenej maximálnej doby. V tomto prípade ide o významnejšiu zmenu a je možné ju realizovať iba na základe predloženia riadne odôvodnenej žiadosti prijímateľa a v súlade s výzvou. Takéto predĺženie za žiadnych okolností nesmie prekročiť termín stanovený v článku 65 odsek 2 všeobecného nariadenia, t. j. 31. 12. 2023.*

*Odhliadnuc od prvej vety vyššie uvedeného ustanovenia, vzhľadom na celospoločenskú krízovú situáciu vyvolanú pandémiou ochorenia COVID-19 je možné v súlade s Usmernením č. 4 SO pre IROP predĺžiť dobu realizácie hlavných aktivít projektu na základe predloženia riadne odôvodnenej žiadosti prijímateľa. Takéto predĺženie za žiadnych okolností nesmie prekročiť termín stanovený v článku 65 odsek 2 všeobecného nariadenia, t. j. 31. 12. 2023;*

*b) ak prijímateľ neoznámi predĺženie doby realizácie hlavných aktivít projektu pred jej uplynutím, výdavky, ktoré realizoval v čase od uplynutia doby realizácie hlavných aktivít projektu do akceptácie predĺženia doby realizácie hlavných aktivít projektu, sú oprávnenými výdavkami iba v prípade, že poskytovateľ akceptuje alebo schváli predmetnú zmenu. Plynutie doby realizácie hlavných aktivít projektu sa neprerušuje počas obdobia medzi uplynutím pôvodne dohodnutého termínu ukončenia realizácie hlavných aktivít projektu a oznámením o predĺžení doby realizácie hlavných aktivít projektu;*

*c) poskytovateľ neakceptuje predĺženie doby realizácie hlavných aktivít projektu, ak z existujúcich dokladov, ktorých relevantnosť je nepochybná, vyplýva, že doba od oznámenia zmeny až do uplynutia maximálnej doby, ktorá pre realizáciu projektov vyplýva z výzvy, je kratšia ako doba nevyhnutná na ukončenie realizácie hlavných aktivít projektu. V takom prípade ide o podstatné porušenie zmluvy o poskytnutí NFP podľa článku 2 odsek 2.4 zmluvy a článku 9 odsek 4 písmeno. b) bod vii) VZP.“*

* + 1. Mení sa článok 6. ZMENA ZMLUVY odsek 6.9 zmluvy tak, že sa ruší a nahrádza novým, ktorý znie:

*„V prípade významnejších zmien, ktoré nie sú uvedené v odseku 6.3 tohto článku, je prijímateľ povinný požiadať o zmenu zmluvy o poskytnutí NFP najneskôr 30 dní pred predložením žiadosti o platbu, ktorá ako prvá zahŕňa aspoň niektoré výdavky, ktoré sú požadovanou zmenou dotknuté. Tým nie sú dotknuté povinnosti prijímateľa vyplývajúce mu zo zákona o finančnej kontrole a audite týkajúce sa vykonávania základnej finančnej kontroly, ak sa na neho povinnosť vykonávania základnej finančnej kontroly vzťahuje. Oprávnenosť výdavkov podlieha kontrole podľa zákona o finančnej kontrole a audite. Osobitne sa stanovuje, že v dôsledku porušenia povinnosti predložiť žiadosť o zmenu najneskôr 30 dní pred predložením žiadosti o platbu v zmysle tohto článku, je poskytovateľ oprávnený všetky výdavky, ku ktorým sa vzťahujú vykonané zmeny, zamietnuť. V prípade zamietnutia výdavkov podľa predchádzajúcej vety je prijímateľ oprávnený do ďalšej žiadosti o platbu, po splnení všetkých aplikovateľných podmienok oprávnenosti, zahrnúť aj takéto pôvodne zamietnuté výdavky. Žiadosť o zmenu zmluvy o poskytnutí NFP, podávaná v zmysle tohto odseku 6.9, sa vzťahuje na nasledovné významnejšie zmeny:*

*a) akejkoľvek odchýlky v rozpočte projektu týkajúcej sa oprávnených výdavkov, okrem zníženia výšky oprávnených výdavkov a takéto zníženie nemá vplyv na dosiahnutie cieľa projektu definovaného v článku 2 odsek 2.2 tejto zmluvy a okrem menej významných zmien. Súčasťou žiadosti o zmenu v tomto prípade sú, okrem vyplnenia štandardného formuláru týkajúceho sa žiadosti o zmenu, ktorý vydáva poskytovateľ, aj nasledovné informácie/údaje:*

*(i) v prípade zmeny vecného plnenia, ktorého dôsledkom je navrhovaná zmena v rozpočte projektu, preukázanie súladu takejto zmeny s režimom zmien dohodnutých v zmluve medzi prijímateľom a dodávateľom a s ustanovením § 18 zákona o VO,*

*(ii) v prípade zmeny vecného plnenia, ktorého dôsledkom je navrhovaná zmena v rozpočte projektu, uvedenie dôvodu, pre ktorý k zmene došlo, osobitne v prípade, ak nepredstavuje prínos pre projekt, t.j. ak nepredstavuje zlepšenie oproti pôvodnému stavu projektu,*

*(iii) v prípade vypustenia určitého vecného plnenia, v dôsledku čoho sa navrhuje znížiť rozpočet projektu, odôvodnenie, že nejde o podstatnú zmenu projektu, konkrétne s ohľadom na naplnenie podmienok podľa písmena c) z definície podstatnej zmeny projektu uvedenej v článku 1 odsek 3 VZP (vplyv na povahu, ciele alebo podmienky realizácie projektu).*

*b) inej zmeny projektu alebo zmeny súvisiacej s projektom, ktorú nie je možné podradiť pod skôr uvedený režim zmien, bez ohľadu na to, či svojím obsahom alebo charakterom predstavujú významnejšiu zmenu.“*

* + 1. Mení sa článok 6. ZMENA ZMLUVY odsek 6.15 zmluvy tak, že sa za slová *„a to dňom ich“* dopĺňajú slová *„účinnosti za predpokladu ich“.*
    2. Mení sa článok 6. ZMENA ZMLUVY odsek 6.17 zmluvy tak, že v prvej vete sa slovo *„Podstatná“* nahrádza slovom *„podstatná“.*
    3. Za článok 6. ZMENA ZMLUVY sa dopĺňa nový článok, ktorý znie:

*„7. PROTIKORUPČNÁ DOLOŽKA*

*7.1 Zmluvné strany sa zaväzujú v rámci zmluvného vzťahu založeného touto zmluvou dodržiavať a presadzovať platné právne normy zakazujúce korupciu.*

*7.2 Zmluvné strany sa zaväzujú a súhlasia s tým, že v prípade, ak konanie prijímateľa, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto zmluvy a súčasne dôvodom na okamžité odstúpenie poskytovateľa od zmluvy, pričom prijímateľ je povinný nahradiť poskytovateľovi všetku škodu, ktorá mu v dôsledku takéhoto konania alebo v súvislosti s odstúpením od zmluvy vznikla.*

* + 1. Pôvodný článok 7. ZÁVEREČNÉ USTANOVENIA sa mení na článok *„8. ZÁVEREČNÉ USTANOVENIA“.* Zároveň pôvodné číslovanie všetkých odsekov *„7.1 – 7.9“* sa mení na *„8.1 – 8.9“*
    2. Mení sa článok 8. ZÁVEREČNÉ USTANOVENIA odsek 8.8 zmluvy (v pôvodnom číslovaní článok 7. ZÁVEREČNÉ USTANOVENIA odsek 7.8) tak, že sa ruší a nahrádza novým, ktorý znie:

*„Zmluva o poskytnutí NFP je vyhotovená v 4 rovnopisoch, pričom po uzavretí zmluvy o poskytnutí NFP dostane prijímateľ 1 rovnopis, 2 rovnopisy dostane poskytovateľ a 1 rovnopis zastupujúci SO poskytovateľa. Uvedený počet rovnopisov a ich rozdelenie sa rovnako vzťahuje aj na uzavretie každého dodatku k zmluve o poskytnutí NFP.*

*Uvedené sa nevzťahuje na elektronické uzatvorenie zmluvy o poskytnutí NFP a to na základe písomného prejavu prijímateľa, ktorý zaslal súhlasné vyjadrenie k elektronickému uzatvoreniu zmluvy o poskytnutí NFP podpísané oprávnenou osobou zaručeným elektronickým podpisom do e-schránky poskytovateľa, čím potvrdil svoju vôľu a súhlas s takýmto uzatvorením zmluvy o poskytnutí NFP, čo potvrdzuje príloha č. 5 tejto zmluvy. Elektronické uzatvorenie zmluvy sa vzťahuje aj na uzavretie všetkých prípadných dodatkov k zmluve o poskytnutí NFP. Zmluva o poskytnutí NFP vrátane jej všetkých dodatkov je vyhotovená iba v elektronickej podobe bez potreby vyhotovenia jej rovnopisov v listinnej forme.“*

* 1. Príloha č. 1 Zmluvy o poskytnutí NFP – VŠEOBECNÉ ZMLUVNÉ PODMIENKY K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU(ďalej len „VZP“) sa v zmysle tohto dodatku ruší a nahrádza sa novou prílohou č. 2, ktorá je neoddeliteľnou súčasťou tohto dodatku.
  2. Príloha č. 4 Zmluvy o poskytnutí NFP – Finančné opravy za porušenie pravidiel a postupov VO sa v zmysle tohto dodatku ruší a nahrádza sa novou prílohou č. 4, ktorá je neoddeliteľnou súčasťou tohto dodatku.

1. **ZÁVEREČNÉ USTANOVENIA**
   1. Ostatné ustanovenia zmluvy o poskytnutí NFP zostávajú týmto dodatkom nezmenené.
   2. Dodatok nadobúda platnosť dňom neskoršieho podpisu zmluvných strán a účinnosť v súlade s § 47a Občianskeho zákonníka nadobúda kalendárnym dňom nasledujúcim po dni jeho zverejnenia poskytovateľom v centrálnom registri zmlúv. Ak poskytovateľ aj prijímateľ sú obaja povinnými osobami podľa zákona č. 211/2000 Z. z. v takom prípade pre nadobudnutie účinnosti dodatku je rozhodujúce zverejnenie dodatku poskytovateľom. zmluvné strany sa dohodli, že prvé zverejnenie dodatku zabezpečí poskytovateľ a o dátume zverejnenia dodatku informuje prijímateľa. Ustanovenia o nadobudnutí platnosti a účinnosti podľa tohto odseku sa rovnako vzťahujú aj na uzavretie každého ďalšieho dodatku k zmluve o poskytnutí NFP.
   3. Dodatok je vyhotovený v 4 rovnopisoch, pričom po podpise dodatku dostane prijímateľ 1 rovnopis a 3 rovnopisy dostane poskytovateľ. Dodatok vrátane všetkých jeho príloh je vyhotovený v elektronickej podobe a na základe písomného súhlasu prijímateľa je podpísaný oprávnenými osobami zaručeným elektronickým podpisom a doručený prostredníctvom elektronickej schránky Ústredného portálu verejnej správy.
   4. Dodatok je neoddeliteľnou súčasťou zmluvy o poskytnutí NFP.
   5. Zmluvné strany výslovne súhlasia so zverejnením dodatku v jeho plnom rozsahu vrátane príloh v Centrálnom registri zmlúv vedenom Úradom vlády SR.
   6. Zmluvné strany vyhlasujú, že si text dodatku dôsledne prečítali, jeho obsahu a právnym účinkom z neho vyplývajúcim porozumeli, ich zmluvné prejavy sú dostatočne slobodné, jasné, určité a zrozumiteľné, nepodpísali dodatok v núdzi ani za nápadne nevýhodných podmienok, podpisujúce osoby sú oprávnené k podpisu dodatku a na znak súhlasu ho podpísali.

Prílohy:

Príloha č. 1: Aktualizované všeobecné zmluvné podmienky

Príloha č. 2: Aktualizovaná príloha č. 4 zmluvy o poskytnutí NFP – Finančné opravy za porušenie pravidiel a postupov VO

Príloha č. 3: Vyjadrenie prijímateľa k elektronickému uzatváraniu zmlúv